Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 23 ก.พ.65
Daily Focus - บล.ฟินันเซีย ไซรัส ประจำวันที่ 23 ก.พ.65
23 ก.พ. 2565

บล.ฟินันเซีย ไซรัส คาด SET Index วันนี้มีโอกาสเกิด Technical Rebound ระยะสั้นทดสอบแนวต้านจิตวิทยา 1,700 จุด หลังจากผันผวนและพักตัวลงจากสถานการณ์ตึงเครียดระหว่างรัสเซีย-ยูเครนที่เข้มขึ้นขึ้น อย่างไรก็ตามมองตลาดหุ้นทั่วโลกตอบรับประเด็นดังกล่าวไปพอสมควร ขณะที่หากย้อนกลับไปช่วงเดือน ก.พ.-มี.ค. 2014 ที่รัสเซียผนวกไครเมีย พบว่า SET Index ไม่ได้รับผลกระทบเชิงลบอย่างมีนัยยะ
ขณะที่ตลาดหุ้นยุโรปส่วนใหญ่ปรับลงเพียงชั่วคราวในเดือน ก.พ.14 และฟื้นตัวในเดือน มี.ค.14 ส่วนรัสเซียกระทบหนักสุดปรับลงราว 20% และใช้เวลา 3 เดือนฟื้นตัวกลับสู่จุดเดิม แต่ปรับตัวลงยาวในช่วง 2 ปีถัดไปตามค่าเงินรูเบิลที่อ่อนค่าแรง
ส่วนสถานการณ์ COVID-19 ในประเทศแม้จะเร่งตัวขึ้น แต่ยังคาดว่าภาครัฐจะไม่ Lockdown เข้มข้น ทำให้ผลกระทบทางเศรษฐกิจจำกัดและยังมีแนวโน้มทยอยฟื้นตัวได้ในปีนี้ หุ้น Domestic และ Value Play โดยเฉพาะกลุ่มพลังงาน ธนาคาร ค้าปลีก อสังหาฯ ที่มีกำไรไตรมาส 4/64 แข็งแกร่งและ PER/PBV ต่ำคาดยังเคลื่อนไหวแข็งกว่าตลาด
สำหรับหุ้นเด่นวันนี้ : EKH แนะนำ “ซื้อ” ราคาเป้าหมาย 9.40 บาท คาดกำไรไตรมาส 4/64 ลดลง 65% จากไตรมาสก่อน จากฐานสูงในไตรมาส 3/64 ตามการระบาดของ COVID-19 แต่ยังโตแรง 21% จากปีก่อน หนุนให้ทั้งปี 2564 กำไรจบที่ +330% จากปีก่อน ทำ New High
ด้านโมเมนตัมไตรมาส 1/65 มีโอกาสลุ้นโตจากปีก่อนจากโอมิครอนที่เริ่มระบาดรุนแรงขึ้น ซึ่งชดเชยลูกค้า IVF ชาวจีนที่กลับมาช้ากว่าแผนจากการเปิดประเทศที่ล่าช้าได้ คาดกำไรปี 2565 ลดลง 46% จากปีก่อน แต่จะยังสูงกว่าปี 2562 ที่ไม่มี COVID-19 และระยะยาวได้อานิสงส์บวกจากธุรกิจที่ต่อยอดจากโรงพยาบาล แนวรับ 7.80//7.50 บาท แนวต้าน 8//8.20 บาท